recursal/SuperWikiNEXT-32B huggingface dataset:
**KUNSTEN Museum of Modern Art Aalborg** ligger i et tidligere grustak i Aalborg og er tegnet av Elissa og Alvar Aalto og Jean-Jacques Baruël. Det ble oppført 1968–1972 med adresse til Skovbakken. Kunsten var samlokalisert med Aalborg Museum før det fikk eget bygg. Navnet var til å begynne med **Aalborg Kunstmuseum** og en periode *Nordjyllands Kunstmuseer, afd. Ålborg*. 

Bygget er oppført i Carrara-marmor i likhet med Oslos nye operahus. Detaljene er i redwood, asketre, kobber og messing. Utformingen gir muligheter for nøytralt overlys i flere avdelinger som kan forfleres ved skillevegger, og bygget er omgitt av en liten skulpturpark, som fortsetter ned mot sentrum av byen.

Museet fokuserer primært på kunst fra ca. 1900 og til nåtiden. Museet er velforsynt med kunst av bl.a. CoBrA-gruppen, med mest vekt på Asger Jorn, og utveksler stadig bilder og utstillinger med andre europeiske kunstinstitusjoner.

Museumsbygningen med omgivelser ble fredet i 1995, men fikk i 2016 en stor utvidelse.

Lars Rostrup Bøyesen var museets første direktør frem til 1979. Han tillegges æren for å ha forvandlet tidligere Aalborg Kunstmuseum til dagens institusjon. 

Museets nåværende direktør er arkitekten Lasse Andersson.

Referanser
----------

1. ↑  «Sag: Nordjyllands Kunstmuseum» **(dansk)**. Fredede & bevaringsværdige bygninger / Slots- og Kulturstyrelsen. Besøkt 18. juli 2018.

Eksterne lenker
---------------

* Offisielt nettsted Rediger på Wikidata

* (en) KUNSTEN Museum of Modern Art Aalborg – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** BIBSYS **·** VIAF **·** VIAF **·** GND **·** GND **·** LCCN **·** LCCN **·** ISNI **·** BNF **·** BNF (data) **·** SUDOC
 |

Portaler: Danmark | Kunst | Museum
**Nuka Konrad Godtfredsen** (født 1970) er en grønlandsk tegner og grafiker fra Narsaq på Grønland. Han ble utdannet som grafisk designer i 1995 i Ålborg og har siden arbeidet som freelance med bosted i København. Fra 2001 til 2004 har han tegnet for Inerisaavik/Pilersuiffik. Fra 2007 har han været hos SILA, Nationalmuseet. Han har laget frimerker for Grønlands postvesen i 2006, 2010 og 2011. Han har også laget samt illustrasjoner til en lang rekke bøker og til undervisningsmateriell, og han er skaperen av tegneseriefiguren Andala. Den kom i flere år ut i som stripe i avisa Sermitsiaq, men som også er gitt ut som to tegneseriealbum.

Arkeologiske tegneserier
------------------------

For Nationalmuseet har han laget flere album med arkeologiske tegneserier om Grønlands forhistorie. Det første album, *De første skridt* kom ut i 2009 på grønlandsk, dansk og engelsk. Albumet *Hermelinen* fra 2012, som han laget i samarbeid med Martin Appelt kom på grønlandsk og dansk og i 2013 på engelsk. Dette ble nominert til Nordisk råds barne- og ungdomslitteraturpris for 2013. Tegninger fra de to første album blir vist på vandreutstillingen Qanga.

Bibliografi
-----------

* Godtfredsen, Nuka K. (2006) "Andala Misigisarpassuilu II"/"Andalas største bedrifter II", Forlaget BIOS
* Godtfredsen, Nuka K. (2001) "Andala Misigisarpassuilu"/"Andalas største bedrifter", Forlaget Atuakkiorfik
* Godtfredsen, Nuka K. (2009) "Tutineq Siulleq – De første skridt", Special-trykkeriet Viborg

Referanser
----------

1. ↑  «Om tegneserien Andala». Arkivert fra originalen 4. november 2013. Besøkt 3. november 2013.
2. ↑  De fire tegneserier om Grønland; natmus.dk
3. ↑  Qanga - Tegnet fortid / Baggrund for projektet; natmus.dk
4. ↑  «Nuka K. Godtfredsen og Martin Appelt: Hermelinen, 2012 hos.norden.org». Arkivert fra originalen 6. november 2013. Besøkt 3. november 2013.
5. ↑  «"Qanga"». Arkivert fra originalen 4. november 2013. Besøkt 3. november 2013.

Eksterne lenker
---------------

* Hjemmesiden Andala.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
**Røyrtveit naturreservat** var det første naturreservatet som ble vernet i Aust-Agder. Det skjedde 21. juli 1917. Naturreservatet er en barskog i Evje og Hornnes kommune på 49 dekar og er en skogkledd ås 520-550 moh. 76% av arealet er barskog, i naturbase omtalt som «Urskogsområde med dominans av gran».

Fylkesmannen i Aust- og Vest-Agder er forvaltningsmyndighet for området.

Anders Danielsen undersøkte feltet i juni 1949. I tillegg til gran fant han noen eiketrær, osp, bjørk og furu. I skogbunnen fant han blåbær, tyttebær, mikkelsbær, røsslyng, krekling, tepperot, grasene vanlig smyle og blåtopp, noen starrarter, skogstjerne, gul iris, blåknapp og einstape. Han fant også orkideen skogmarihand, det var første gang den var funnet i indre Agder.

Referanser
----------

1. ↑  Aslak Gotehus: Helt naturlig - også i fremtiden. Artikkel i Agderposten 25. april 2014 Arkivert 20. april 2015 hos Wayback Machine.
2. ↑  Faktaark hos naturbase.no

Kilder
------

* Anders Danielsen: *Røyrtveit fredskogfelt i Evje, Setesdal*. Artikkel i Naturvern i Norge, årsskrift for Landsforbundet for naturvern i Norge, 1950-1951, s. 62-65

Eksterne lenker
---------------

* Omtale av Evje og Hornnes kommune hos botanikk.no

|  |  |
| --- | --- |
| Oppslagsverk/autoritetsdata | Naturbase
 |
**Dominicas riksvåpen** ble tatt i bruk 21. juli 1961. Det er delt i fire felt av et blå-gult kors. Første felt viser i gult en kokospalme, som skal symbolisere øyas fruktbarhet. Annet felt viser i blått en froskeart som bare lever på Dominica. Tredje felt viser i blått en typisk karibisk kano med seil. Fjerde felt viser i gult et banantre. Over skjoldets krone står den britiske løve, som symboliserer øyas tilknytning til Det forente kongerike Storbritannia og Nord-Irland. To dominikiske papegøyer er skjoldholdere. Nederst har våpenet en devise, med Dominicas motto: «Après le Bondie, C'est la Ter» (karibisk franskbasert kreolspråk for «etter Gud kommer landet»).

| * v
* d
* r
Nordamerikanske riksvåpen |
| --- |
| Amerikas forente stater **·** Antigua og Barbuda **·** Bahamas **·** Barbados **·** Belize **·** Canada **·** Costa Rica **·** Cuba **·** Dominica **·** Den dominikanske republikk **·** El Salvador **·** Grenada **·** Guatemala **·** Haiti **·** Honduras **·** Jamaica **·** Mexico **·** Nicaragua **·** Panama **·** Saint Kitts og Nevis **·** Saint Lucia **·** Saint Vincent og Grenadinene |

|  |  |
| --- | --- |
| Oppslagsverk/autoritetsdata | Store norske leksikon
 |
**KPN** (**Koninklijke KPN N. V.**, også **Royal KPN N. V.**) er et nederlandsk selskap for fast og mobil telekommunikasjon. KPN ble etablert som et offentlig telekommunikasjonsselskap og er basert i Rotterdam, Nederland.

KPN har virksomhet vesentlig i det nederlandske telekommunikasjonsmarkedet. I Nederland har KPN 6,3 millioner fasttelefon-kunder. Dens mobile divisjon, KPN Mobile, har mer enn 33 millioner abonnenter i Nederland, Tyskland, Belgia, Frankrike og Spania under forskjellige merkenavn. Gjennom sitt eierskap i flere europeiske leverandører av Internett-tjenester, tilbyr KPN også Internett-tilgang til 2,1 millioner kunder, og selskapet tilbyr business network-tjenester og data transport i hele Vest-Europa.

Eksterne lenker
---------------

* Offisielt nettsted Rediger på Wikidata

* (en) KPN – kategori av bilder, video eller lyd på Commons Rediger på Wikidata

* (en) KPN – galleri av bilder, video eller lyd på Commons Rediger på Wikidata
* Liste over tv-kanaler på KPN Interactieve TV
* Liste over tv-kanaler på KPN Digitenne

|  |  |
| --- | --- |
| Oppslagsverk/autoritetsdata | VIAF **·** ISNI **·** EU mva-nr.
 |
**Nukleosyntese** er prosessen som skaper nye atomkjerner (atomer) av eksisterende atomkjerner og subatomære partikler. Nukleonene består av kvarker som bindes sammen av gluoner. De første nukleonene (protoner og nøytroner oppsto i forbindelse med Big Bang da temperaturen (energitettheten) var sunket til omkring 10 millioner grader. I løpet av de første tre minuttene ble de enkleste atomkjernene dannet, og etter Big Bang besto vanlig materie i universet av omtrent 24% helium, 76% hydrogen (etter vekt) og små mengder andre isotoper som Deuterium Helium-3 og Litium-7.

Nukleosyntese av lettere atomkjerner foregår vesentlig i stjerner ved kjernereaksjoner. Stjerner som er mer enn 4 ganger solens vekt vil etterhvert eksplodere som en supernova og produserer stadig tyngre atomer opp til jern. I den siste fasen, når kjernen imploderer oppstår intens stråling som kan produsere de aller tyngste kjernene. Disse atomene blir spredt når stjernen eksploderer og kan derfor inngå når nye stjerner og planetsystemer dannes.

På denne måten er universets masse i dag fordelt på 74% Hydrogen, 24% Helium, 1% Oksygen, 0,5% Karbon og 0,5% andre grunnstoffer. Solen er en relativt ung 3 generasjons stjerne med en metallisitet på ca. 1,6. Dette er en forutsenting for at planeter som jorden kan dannes, ettersom solsystemets planeter har et høyt innold av andre stoffer enn hydrogen og helium.

Referanser
----------

1. ↑  Charles H. Lineweaver (desember 2000). «An Estimate of the Age Distribution of Terrestrial Planets in the Universe: Quantifying Metallicity as a Selection Effect». Besøkt 29. januar 2007.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** GND
 |
***Pelopides*** er en slekt av biller som lever i død ved. De tilhører gruppen skarabider (Scarabaeoidea).

Utseende
--------

Middelsstore, langstrakte, jevnbrede biller. På farge er de svarte eller mørkebrune. **Hodet** er stort og bredt med små, runde fasettøyne. Midt i pannen sitter det et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede, men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. **Brystskjoldet** (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. **Dekkvingene** er ganske lange, parallellsidige, blanke, med kraftige punktrader.

Levevis
-------

Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.

Utbredelse
----------

Slekten er utbredt i Sørøst-Asia, fra Myanmar i vest til Java i øst.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien Skarabider, Scarabaeoidea
			* Familien Passalidae - totalt 70 slekter
				+ Underfamilien Macrolininae
					- Slekten ***Pelopides*** Kuwert, 1891
						* *Pelopides burmeisteri* (Kaup, 1868)
						* *Pelopides dorsalis* (Kaup, 1871)
						* *Pelopides gravidus* Kuwert, 1891
						* *Pelopides mniszechi* (Kaup, 1868)
						* *Pelopides monticulosus* (Smith, 1852)
						* *Pelopides pedroi* Kon, Johki & Araya, 2005
						* *Pelopides simplex* Gravely, 1914
						* *Pelopides symmetricus* Zang, 1904

Eksterne lenker
---------------

* Oversikt over artene
* (en) *Pelopides* i Encyclopedia of Life Rediger på Wikidata

* (en) *Pelopides* i Global Biodiversity Information Facility Rediger på Wikidata
**Dominicus Nagel Bech** (født 11. april 1808 i Innvik, død 22. april 1853 i Trondheim) var en norsk arkivar. Han var stiftsarkivar i Trondheim fra 1852 til sin død.

Liv
---

Han var sønn av offiseren Dominicius Nagel Bech (død 1843) og Kiøniche Bolette Harboe (død 1859). Han fikk skolegangen i Bergen og ble student i 1828. I 1839 ble han *cand. jur.* Alt i 1835 var han blitt ansatt som amanuensis i Riksarkivet, som han ofte bestyrte under riksarkivarens sykdom. I 1852 ble han utnevnt til stiftsarkivar i Trondheim, hvor han døde året etter.

Bech utga en kort beskrivelse av Trondheim domkirke. I 1842 skrev han en oversikt over Riksarkivets historie i *Den Constitutionelle*. Han skrev også noen artikler om historiske emner i *Morgenbladet*. I 1843 innbød han til subskripsjon på en *Historisk-topografisk Haandbog over Kongeriget Norge*, men planen ble aldri satt ut i livet.

Litteratur
----------

* Halvorsen, J.B. (1885). *Norsk Forfatter-Lexikon 1814-1880*. Kristiania: Den Norske Forlagsforening.

Eksterne lenker
---------------

* Bechs opptegnelser ved Universitetsbiblioteket i Trondheim

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**KS-medalje** er en norsk sivil utmerkelse som deles ut av KS – kommunesektorens interesseorganisasjon. Medaljen tildeles kommunalt folkevalgte og kommuneansatte som «har utført en fortjenstfull samfunnsgavnlig virksomhet av særlig betydning for sin kommune eller fylkeskommune.» Medaljen er et malteserkors i hvit emalje med KS' våpenskjold i midten, med blått og hvitt bånd. Medaljen omtales også som **KS' hederstegn**, **KS' hedersbevis**, **Kommunenes Sentralforbunds hederstegn** og lignende navn.

Medaljen har blitt utdelt siden 1957.

Det er den enkelte kommune, fylkeskommune eller kommunale foretak som søker om medalje på vegne av sine folkevalgte og ansatte. Den enkelte kommune dekker også utgiftene til medalje. For folkevalgte kreves vanligvis at vedkommende har hatt tillitsverv i minst 24 år. For tilsatte kreves vanligvis at vedkommende har vært tilsatt i minst 25 år. For begge grupper kan inntil tolv års tjenestetid i kommunalt, fylkeskommunalt eller interkommunalt eide virksomheter eller i organisasjoner for kommuner telle med. For folkevalgte regnes tjenestegjøring i verv som medlem av Hovedstyret i KS med. Åtte års tjenestegjøring som medlem av Hovedstyret er selvstendig grunnlag
for tildeling av medaljen.

Hedersmerke
-----------

KS tildeler også *KS' hedersmerke* til kommuneansatte med 25 års arbeidstid.

Referanser
----------

1. 1 2 3  KS' hedersbevis; ks.no
2. ↑  KS hedersmerke; Eigersund kommune
*Shri* **Bhagwati Singh** (død 4. april 2021 i Bakshi Ka Talab i Uttar Pradesh i India) var en indisk politiker fra Samajwadi Party.

Biografi
--------

Han var folkevalgt medlem av Uttar Pradesh Legislative Assembly fra 1977 til 2003. Han satt i Indias parlament som representant fra Uttar Pradesh i Rajya Sabha fra 2004 til 2010.

Bhagwati Singh opprettet et *college* ved navn Chandra Bhanu Gupt Krishi Mahavidyalaya i Bakshi Ka Talab ved Lucknow.

Han døde den 4. april 2021 i en alder av 88 år under sitt besøk til Chandra Bhanu Gupta Krishi Mahavidyalaya i Bakshi Ka Talab av covid-19.

Referanser
----------

1. 1 2  «Bhagwati Singh». *PRSIndia* **(engelsk)**. 25. oktober 2016. Besøkt 28. april 2021.
2. ↑  «Welcome to the website of Chandra Bhanu Gupt Krishi Mahavidyalaya». *cbgagcollege.org*. Arkivert fra originalen 28. april 2021. Besøkt 28. april 2021.
3. ↑  «Lucknow: Covid detected in Bhagwati Singh’s body hours after death». *The Times of India* **(engelsk)**. 6. april 2021. Besøkt 28. april 2021.
4. ↑  SP leader and socialist thinker Bhagwati Singh passes away

Eksterne lenker
---------------

* Profile on Rajya Sabha website
**Maniitsoq kommune** er en tidligere kommune i Vestgrønland, på vestkysten av Grønland. Den 1. januar 2009 gikk kommunen sammen med Sisimiut kommune, til den nye Qeqqata kommune.

Navn og kommunevåpen
--------------------

Navnet betyr «stedet med ujevnt terreng». Kommunevåpenet går i blått og hvitt, med et reinsdyrhode med horn sett forfra.

Geografi
--------

Kommunens lengde, fra nord til syd er 195 km, og av et samlet areal på 79 500 km² er ca. 17 000 km² isfritt. Kommunen grenser til Nuuk kommune i syd, Sisimiut kommune i nord, og Ammassalik kommune i øst.

Historie
--------

Grunnfjellet i kommunen er blant Grønlands eldste, med over 3 mrd år. Området har vært befolket i over 3000 år, og har vært befolket av både saqqaqkulturen, vikingtiden og den senere thulekulturen. De eldste funnene er fra ca. 1350 f.Kr. Maniitsoq Museum i byen Maniitsoq viser funn fra disse periodene. Fra 1600-tallet begynte hvalfangsten i området, og den første danske kolonien ble etablert i 1755. Denne ble kalt «Sukkertoppen», men ble flyttet i 1782 til den plass bygda ligger i dag. Den har også fått sitt grønlandske navn – Maniitsoq. Byen Maniitsoq feiret dermed sitt 225-årsjubileum i 2007. 

Fram til forrige århundre var kommunen styrt av *handelsbestyreren*, og det første kommunevalget ble avholdt i 1951. De politiske partiene, slik vi kjenner dem i dag, ble imidlertid ikke opprettet før i 1979 i forbindelse med etableringen av Grønlands hjemmestyre.

Næringsliv
----------

Hovednæringsgrunnlaget i kommunen er jakt og fiske. Maniitsoq er imidlertid én av de tre kommunene Greenland Development vurderer når de ønsker å etablere et aluminiumssmelteverk på Grønland. I Fiskefjorden ble det i 2005 etablert en olivingruve, som sysselsetter 50 mennesker. Man leter også etter diamanter i kommunen, men de vet ikke om funnene er store nok til å kunne drive diamantminer her. 

I tillegg er turismen en økende bransje her som i mange andre deler av Grønland. Naturen gir gode muligheter for fotturer og opplevelsesturer for turister.

Byer og bygder i Maniitsoq kommune
----------------------------------

* Maniitsoq (2785 innbyggere)
* Kangaamiut (352 innbyggere)
* Napasoq (99 innbyggere)
* Atammik (217 innbyggere)

Innbyggertallene er oppdatert pr 5. oktober 2007.

Vennskapsbyer
-------------

* Esbjerg i Danmark
* Fjarðabyggð på Island

Kommunesammenslåing med Sisimiut kommune
----------------------------------------

1. januar 2009 skal Sisimiut og Maniitsoq kommune slås sammen. 

De to kommunenes økonomiutvalg etablerte 2. juni 2005 et samarbeidsforum. 2.-4. mai 2006 avholdt kommunene et fellesmøte i Maniitsoq, der samarbeidsavtalen ble undertegnet. Både kommunestyrene og kommunaldirektørene deltok i dlegasjonene som signerte avtalen. 

Navnet på den nye kommunen er ikke bestemt, men vil bli besluttet av overgangsutvalget, etter at en navnekonkurranse er avholdt. Arbeidsnavnet er «Midt» (kommune).

| * v
* d
* r
Grønland |
| --- |
| **Amt fra 1950 til 2008:** Nordgrønland **·** Vestgrønland **·**  Østgrønland | Grønlands flagg |
**Hopsjø** (**Handelsstedet Hopsjø**) var et handelssted ved Melandsjøen på Hitra, etablert i 1730 av familien Hegge. Hopsjø som handelssted var i drift med få avbrudd frem til 1953.

Den som først og fremst gjorde handelsstedet mektig og kjent var Nils Rosing Parelius (1753–1799). Under han ekspanderte handelsstedet kraftig og etablerte internasjonale forbindelser med frakt i egne båter av fiskeprodukter til Frankrike og Spania og hentet manufaktur, brennevin og vin, salt, sukker, tobakk og frukt i retur.

På høyden sent på 1800-tallet bestod stedet av 41 eiendommer og fire kirker med jordgods, deriblant Fillan og Dolm kirke. Grunnlaget for rikdommen var to fiskevær, det ene var det største været sør for Lofoten; Titran. Handelsstedet var lenge det aller største på trøndelagskysten, med skjenkestue, gjestgiveri og skysstasjon og var sentral i jektefarten med transport av tørrfisk og klippfisk til Bergen.

I begynnelsen av 1800 tallet ble Margretes Minde reist som Pareliusfamiliens lysthus, med park etter fransk smak og sjeldne trær. Den store indre ringmur påståes å være reist av tukthusfanger fra Trondheim.

Restene av bygningsmassen ble i 1989 overtatt av Hopsjøstiftelsen, som har restaurert og gjenreist bygningene og driver helårs virksomhet, og er arrangør av Hopsjødagene i uke 29 hvert år.

Eksterne lenker
---------------

* Mer om slekten Parelius og Hopsjø

  

Portal: Hitra
***Peltonotus malayensis*** er en bille som hører til gruppen hornbiller i familien skarabider (Scarabaeidae).

Utseende
--------

En middels stor (14-17 millimeter), kraftig, blank, mørkt rødlig til svart hornbille. Slekten mangler horn eller knøler på hodet og ser ikke påfallende ut som hornbiller. Hannene kan kjennes på at det ytterste fotleddet og klørne på framføttene er sterkt forstørret. Hunnene har punktrader på dekkvingene. Undersiden er kledt med lange, lyse hår. De ulike *Peltonotus*-artene er overflatisk svært like og vanskelige å skille på ytre utseende. Hos denne arten er overleppen (labrum) nokså bredt innskåret, innskjæringen V-formet. Hos hannen har leggen på forbeina bare to tenner, uten spor av en tredje tann.

Levevis
-------

De voksne billene finnes gjerne på blomstene av planter i myrkonglefamilien (Araceae)

Utbredelse
----------

Arten er utbredt i Vest-Malaysia, på Borneo (inkludert Brunei) og Sumatra.

Systematisk inndeling
---------------------

Slekten blir noen ganger plassert i gruppen praktskarabider (Rutelinae).

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Cyclocephalini
						* Slekten *Peltonotus* Burmeister , 1847
							+ ***Peltonotus malayensis*** Arrow, 1910

Referanser
----------

1. ↑  Jameson, M.L. og Drumont, A. (2013) Aroid scarabs in the genus *Peltonotus* Burmeister (Coleoptera, Scarabaeidae, Dynastinae): key to species and new distributional data. ZooKeys 320: 63-95.

Eksterne lenker
---------------

* (en) *Peltonotus malayensis* i Global Biodiversity Information Facility Rediger på Wikidata

* (en) *Kategori:Peltonotus malayensis* – bilder, video eller lyd på Wikimedia Commons Rediger på Wikidata

* *Peltonotus malayensis* – detaljert informasjon på Wikispecies Rediger på Wikidata
* Dynastidae du monde- sjekkliste over artene
***Nephrodopus*** er en slekt av biller som hører til familien skarabider (Scarabaeidae). Denne slekten blir regnet til underfamilien hornbiller (Dynastinae), og omfatter bare én kjent art.

Utseende
--------

En middelsstor, kraftig hornbille. Hannene av denne arten har et meget karakteristisk utseende. Hodet er brungult, pannen med en spiss knøl på innsiden av hvert øye, og er noe forlenget, ovalt fremstående. Pronotum er rødbrunt, svært blankt, mye bredere enn langt, sterkt rundet tilsmalnet forover, ned et trekantet horn i midten, dette er flatt foran, dessuten en oppstående pigg på hver side. Dekkvingene er brunsvarte, blanke, ganske ruglete, ved sømmen rett bak scutellum har hver dekkvinge en oppstående pigg. Beina er brungule. Både bygningen av pronotum og piggene på dekkvingene er ganske uvanlige trekk.

Levevis
-------

Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse
----------

Arten er utbredt i Australia (Queensland og Northern Territory).

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Pentodontini Mulsant, 1842 
						* Slekten *Nephrodopus* Sharp, 1873
							+ *Nephrodopus enigma* Sharp, 1873

Kilder
------

* Dynastidae du monde- sjekkliste over artene Arkivert 5. august 2013 hos Wayback Machine.

Eksterne lenker
---------------

* (en) *Nephrodopus* i Encyclopedia of Life Rediger på Wikidata

* (en) *Nephrodopus* i Global Biodiversity Information Facility Rediger på Wikidata

* *Nephrodopus enigma* – detaljert informasjon på Wikispecies Rediger på Wikidata
* Bilde av hanner
* Bilder av en hann fra ulike vinkler
**«Hernando's Hideaway»** er en amerikansk sang med melodi og tekst av Richard Adler og Jerry Ross Den ble publisert i 1954 og var med i musikalen *The Pajama Game*. Sangen ble fremført av rollefigurene Gladys, Sid Sorokin og Company. Gladys ble spilt av Carol Haney og Sorokin ble spilt av John Raitt. Teksten beskriver en mørk og hemmelighetsfull nattklubb.

Den mest suksessfulle innspillingen av sangen ble gjort av Archie Bleyer. Platen nådde en andreplass på Billboard-listen i 1954.

En uteførelse med Enoch Light hadde en fremtredende plass på Command Records' *Provocative Percussion* samt på *Command test record*.

David Clayton-Thomas har gjort en coverversjon av den, og den blir ofte spilt av breakbeat-disc jockeyer. Rhythm and blues-sangeren Debelah Morgan samplet den på sin internasjonale hit «Dance with Me». Instrumentaldelen til The Johnston Brothers' innspilling fra 1955 ble anvendt som teammelodien til Brick Top Polford i filmen *Snatch*.

En liveinnspilling (fra Carnegie Hall 17. september 1954) finnes på Verve/PolyGram-utgivelsen *Jazz at the Philharmonic, the Ella Fitzgerald Set* med Ray Brown (på kontrabass) og Buddy Rich (på trommer).

Innspilte versjoner
-------------------

Norsk versjon
-------------

Erik Thernow har skrevet en dansk tekst som den norske bygger på. Viggo Sandvik Hansen og Eldar Vågan har skrevet en annen norsk tekst. Thernows versjon har tittelen «Hernandos kabaret». Sandvik Hansens og Vågans versjon heter «Østbys gammaldans».

### Innspillinger

| År | Sangtittel | Albumtittel | Artist | Tekstforfatter | Platetype | Platemerke og katalognummer |
| --- | --- | --- | --- | --- | --- | --- |
| 1958 | «Hernandos kabaret» |  | Nora Brockstedt med orkester (Dick Harris' orkester) | Erik Thernow | EP-plate | RCA REP 321 |
| 1980 | «Østbys gammaldans» | *Slitin i knea* | Vazelina Bilopphøggers | Viggo Sandvik Hansen, Eldar Vågan | LP | Philips 6327 043 |

Referanser
----------

1. 1 2   The Pajama Game - IBDB: The official source for Broadway information
2. ↑  IBDB Home Page The Pajama Game
3. ↑  Archie Bleyer Biography Arkivert 20. desember 2009 hos Wayback Machine.
4. ↑  «Snatch» **(engelsk)**. Internet Movie Database.
5. ↑  Ella Fitzgerald Discography – Part 1 – The Decca Years Arkivert 8. august 2016 hos Wayback Machine.
6. ↑  Se plateetiketten
7. ↑  Se plateetiketten

Eksterne lenker
---------------

* (en) *Hernando's Hideaway* på MusicBrainz Rediger på Wikidata
Kart over Manitobasjøen og nabosjøene Winnipegosis og Winnipeg.
**Manitobasjøen** er en innsjø i det sentrale Canada. Den ligger sentralt i delstaten Manitoba 75 km nordvest for storbyen Winnipeg. Innsjøen har et areal på 4 624 km², og er regulert for å kontrollere oversvømmelse og vannstand. I og etter istiden inngikk bekkenet i en langt større innsjø – Lake Agassiz. Sjøen er svært langstrakt og smal, og er den minste av en gruppe innsjøer som henges sammen via elvesystemet til elva Dauphin. Størst er Winnipegsjøen mens Winnipegosis i nord er litt større enn Manitobasjøen målt i areal.

Via elvene Waterhen og Fairford fra henholdsvis Winnipegosis og Manitobasjøen renner Dauphin ut i Winnipegsjøen.

Referanser
----------

1. 1 2 3 4 5 6  Lakepedia.com: *Lake Manitoba*

Eksterne lenker
---------------

* (en) Lake Manitoba – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Encyclopædia Britannica **·** VIAF **·** GeoNames **·** GeoNames
 |
Et kart med landområdene av Second Judicial District (i rødt) etter grenseendringen i 1909 frem til en ny endring i 1921.
Tinghuset som ble benyttet i Nome fra 1938 til 1958.
Second Judicial District etter grenseendringen i 1921.
**Second Judicial District**, også referert til som **Division #2**, er et tidligere statistikkområde og føderalt dommerdistrikt i Alaska. Opprinnelig omfattet distriktet landområder vest for en linje som gikk fra utløpet av elva Colville i nord til fjellet McKinley i sør, og videre sørvestover til Alaskahalvøya.

Området ble opprettet i distriktet Alaska den 6. juni 1900 som en av tre enheter med administrative funksjoner for rettssystemet. Under folketellingene fra 1910 til 1950 hadde distriktet også funksjon som statistikkområde. Dommersetet ble opprinnelig lagt til St. Michael, men ble senere flyttet til Nome.

I 1909 ble det etablert et fjerde dommerdistrikt med landareal tatt fra andre og tredje distrikt. Ved opprettelsen av territoriet Alaska i 1912 fikk distriktet en funksjon som overordnet enhet for valgdistrikter. I 1921 ble en del av landarealet nord for Kuskokwimbukta overført til fjerde dommerdistrikt.

Etter statsdannelsen i 1959 mistet dommerdistriktene mye av sin administrative betydning, og valgdistriktene ble de nye statistikkområdene. Den 20. februar 1960 ble Alaska omgjort til ett føderalt dommerdistrikt.

Befolkningsutvikling
--------------------

|  |  |  |  |  |  |
| --- | --- | --- | --- | --- | --- |
| **Folketellingsår** | 1910 | 1920 | 1930 | 1940 | 1950 |
| **Innbyggertall** | 12 351 | 10 890 | 10 127 | 11 877 | 12 272 |

Referanser
----------

1. 1 2  Alaska Judicial Council: Judicial Districting: Final report Arkivert 30. september 2014 hos Wayback Machine.. Anchorage 1975 (kapittel I, side 1). Besøkt 13. september 2014. (en)
2. 1 2  U.S. Marshals Service, dokument Alaska. Besøkt 13. september 2014. (en) (Dokumentet inneholder trykkfeil på årstallet)
3. ↑  Claus-M Naske og Herman E. Slotnick, *A History of the 49th State*. University of Oklahoma Press 1994. Side 294.

Kilder
------

* U.S. Bureau of the Census, *Population of States and Counties of the United States: 1790 to 1990. From the Twenty-one Decennial Censuses*. Mars 1996. (Del III side 11-12) (en)
* Kartdata fra The Newberry Library: *Alaska Atlas of Historical County Boundaries Arkivert 11. oktober 2014 hos Wayback Machine.*. Interactive Map. (en)

Eksterne lenker
---------------

* Detaljkart: Alaskas nåværende «Court System Venue Districts»
Landsat satellittfoto
Foto av solnedgangen over Manilabukten, fra Pasay City, nær SM Mall of Asia
Manilabukten
**Manilabukten** er en bukt som skaper utmerkede havneforhold i det sentrale Luzon, Filippinenes største øy. I bukten ligger Manilas havn. Bukten er på sitt smaleste der den møter Sør-Kina-havet i vest; kun 19 km bred. På det bredeste er den 48 km. Mariveles, i provinsen Bataan, har en liten havn ved nordsiden av buktens munning. På sørsiden, en del lenger inne, er det kloformede Sangley Point, der den tidligere Cavite Naval Base lå.

Bukten er omgitt av vulkaner på alle kanter, de fleste av dem døde eller sovende. Bataanhalvøya ligger i nordvest, og i sør er provinsen Cavite.

I buktens munning er det flere små øyer. Den største er Corregidor, som ligger tre kilometer fra Mariveles på Bataan, og som sammen med øya Caballo, deler munningen til bukten i en nordlig og en sørlig seilingskanal. Corregidor var tungt befestet av amerikanerne da annen verdenskrig brøt ut i Stillehavet. I sørkanalen er øya El Fraile, og noe lenger ute og mot sør er øya Carabao. El Fraile med sine 16 000 m² har ruiner etter det amerikanskbygde Fort Drum, et øyfort som skulle forsvare sørkanalen. 

I sør og nord er det en rekke mindre havner. På Bataan er den filippinske hovedhavnen for oljeimport, i Orion. 

Det pågikk viktige krigshandlinger i bukten i 1898 og 1942.

Eksterne lenker
---------------

* Fort Drum:Concrete Battleship of the Philippines
* Manila Bay-fotos


|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** GeoNames
 |
**Sector General** er fellesnavn på en rekke romaner og noveller av den irske science fictionforfatteren James White. De ble startet ca. 1958 og fortsatte til 1999 som var forfatterens dødsår.

Serien er kommet i bokform i flere bind, men er ikke oversatt til norsk (listen står i artikkel om forfatteren).

Utgangspunktet en gang i en meget fjern framtid er at der er mange skapninger som er romfarere. De har ikke alltid felles interesser, og ikke samme sans for kropps- og annet språk. Dette fører først til krig, men en finner etterhvert et felles mål i å bygge et romhospital der alle kjente og ukjente skapninger skal kunne få den ypperste behandling som rasene til sammen kan yte. Byggingen blir beskrevet i en del historier. Det må ganske spesielle individer til for å kunne ordne opp i alt det som kan lage problemer, og en menneskelig psykolog klarer dette best. De medisinske problemene får sine løsninger ved at psykisk sterke leger får innlagt minner og kunnskaper avgitt av eksperter av andre raser – og må bruke all sin kreativitet i tillegg.

Klassifiseringen av forskjellige åndedrett (Klorgass, vann, ren energiabsorpsjon osv.) antall lemmer, evt vinger, empati, kroppsbygning osv. blir elegant løst ved et firebokstavsystem som kan tjene som brukbart for xenobiologien når menneskene endelig møter fremmede vesener. Han beskriver også hvor mye kreativitet og innsikt som vil kreves når en stadig møter nye xenopatologiske utfordringer. 

I og med at handlingen ligger så langt i framtiden, er det få av hans «oppfinnelser» som står i fare for å «gå ut på dato».
**Simon "J.J." Racaza** (født 16. April 1980 i Cebu City, Filippinene) er en filippinsk-amerikansk sportsskytter som tok sølv i Open-divisjonen i 2011 IPSC Handgun World Shoot og sølv i Production-divisjonen i 2014 IPSC Handgun World Shoot. Han deltok også i kvalifiseringen til det amerikanske gulllaget for 2010 ISSF World Shooting Championships. I 2010 var han med i sesong 1 av History Channel sin serie *Top Shot* hvor han endte på tredjeplass. I sesong 2 var han med som trener i en av utfordringene sammen med Blake Miguez. Han har vært sponset av Limcat, som også har designet en egen pistol for Racaza kalt Razorcat Racing Gun.

Racaza er uteksaminert med en grad i informasjonssystemer for forretningsledelse fra Seton Hall University. Han har jobbet som agent for det amerikanske sikkerhetsdepartementet.

Referanser
----------

1. ↑  «jj Racaza.com». Arkivert fra originalen 6. desember 2010. Besøkt 12. juni 2011.
2. 1 2  «Meet the Marksmen - Simon "J.J." Racaza». The History Channel. Arkivert fra originalen 2. oktober 2012. Besøkt 13. juni 2011.
3. ↑  Team Limcat Arkivert 3. mars 2012 hos Wayback Machine. Arkivert 2012-03-03 hos Wayback Machine on Limcat
4. ↑  The Razorcat on JJRacaza.com

Eksterne lenker
---------------

* (en) Simon Racaza på Internet Movie Database Rediger på Wikidata
Trikker i De Voeux Road - merk tettheten mellom trikkene.
**Hongkongs sporveier** (*Hong Kong Tramways*, fullt navn *Hong Kong Tramway Electric Company Limited*, kinesisk: 香港電車, pinyin: *Xiānggǎng diànchē*) er et sporveissystem i det sentrale Hongkong i Kina. Det er et 13 km langt sporveisnett som er unikt med sine dobbeldekkersporvogner, inspirert av dobbeldekkerne på Blackpools sporveisnett. Sporvidden er på 1067 mm. Sporvognene begynte å trafikkere Hongkongs gater så tidlig som 1904 og er blitt en turistattraksjon. Selskapet disponerte 163 vogner i 2014, to av vognene med åpent toppdekk. I rushtidene er intervallet mellom to sporvogner på ca 90 sekunder i linjenes felles midtre seksjon. Høyeste hastighet er på 40 km/t.

Linjer
------

Traseen følger gater som også er åpne for annen trafikk. Eiet og drevet av Veolia Transport går sporveien på Hongkongøya mellom Shau Kei Wan og Kennedy Town med en sirkellinje innom Happy Valley. Hodeplassene ligger med om lag 250 meters mellomrom. 

Rutenett, 1996
* Shau Kei Wan ↔ Western Market
* Shau Kei Wan ↔ Happy Valley
* Shau Kei Wan ↔ Kennedy Town
* North Point ↔ Whitty Street
* Happy Valley ↔ Kennedy Town
* Western Market ↔ Kennedy Town

Fotogalleri
-----------

* 
* 
* 
* 
*

Referanser
----------

1. ↑  «Environmental Friendliness, Hong Kong Tramways».

Eksterne lenker
---------------

* (zh-Hans) Offisielt nettsted Rediger på Wikidata

* (en) Hong Kong Tramways – kategori av bilder, video eller lyd på Commons Rediger på Wikidata
***Secondløitnanten*** er en norsk film produsert i 1993, filmen er regissert av Hans Petter Moland.

Filmen handler om den pensjonerte skipskapteinen og secondløitnant Thor Espedal (spilt av Espen Skjønberg) som melder seg til tjeneste igjen under den tyske invasjonen av Norge 9. april 1940. Den aldrende Espedal møter til tjeneste for å slåss mot tyskerne, men defaitismen råder blant de norske offiserene og de norske styrkene overgir seg uten kamp.

Espedal organiserer da ny motstand og tar i bruk kreative gerilja-metoder for å stoppe den tysk fremrykkingen. Etter flere suksessfulle trefninger blir han humoristisk forfremmet til second-oberst, men må til slutt overgi seg og sin lille avdeling under trussel om tilintetgjørelse og represalier fra en stor tysk overmakt.

Innspillingsstedet Vollan gård på Kvikne
Filmen bygger løselig på Thor Olaf Hannevig og hans improviserte motstand mot tyskerne med «IR-3» rundt Vinje i Indre Telemark i april og mai 1940. Filmen fremstiller ikke disse hendelsene historisk korrekt, men gir et bilde av de kaotiske kampene som utspant seg mange steder i Sør-Norge i april 1940. Store norske avdelinger kapitulerte uten å ha løsnet skudd blant annet i Setesdal og på Heistadmoen ved Kongsberg.

Filmen ble blant annet spilt inn på Kvikne.

Skuespillere
------------

* Espen Skjønberg som Thor Espedal
* Lars Andreas Larssen som Bjelland.
* Gard B. Eidsvold som Merstad.
* Bjørn Sundquist som Krogh.
* Morten Faldaas som Audun.
* Ove Christian Owe som Ingolf
* Bjarne Thomsen som Bjarne
* Rut Tellefsen som Anna
* Camilla Strøm Henriksen som Ebba.
* Bjørn Floberg som Kerlow
* Nils Ole Oftebro som Paulsen
* Knut Haugmark som Knut
* Johannes Eckhoff som en døv mann
* Børre Werner som en fabrikk-eier
* Erik Øksnes som Asbjørn.
* Siri Rom som Rønnaug.
* Alexander Mørk Eidem som Berge

Eksterne lenker
---------------

* (en) *Secondløitnanten* på Internet Movie Database Rediger på Wikidata

* (no) *Secondløitnanten* i Nasjonalbibliotekets filmografi Rediger på Wikidata

* (no) *Secondløitnanten* hos Filmfront Rediger på Wikidata

* (en) *Secondløitnanten* på AllMovie Rediger på Wikidata

* (nl) *Secondløitnanten* på MovieMeter Rediger på Wikidata

* (en) *Secondløitnanten* på Rotten Tomatoes Rediger på Wikidata
* Anmeldelse hos Cinerama.no

Portal: Andre verdenskrig
**Portland Rosebuds**, også kjent som **Portland Uncle Sams**, var en profesjonell amerikansk ishockeyklubb fra Portland i Oregon. Den ble stiftet i 1914 og spilte i PCHA fra de ble stiftet og til laget ble lagt ned i 1918.

Historie
--------

Portland Rosebuds ble etablert til PCHA-sesongen 1914–15 da New Westminster Royals ble flyttet fra New Westminster i Britisk Columbia sørover til Portland i det nordvestre USA. I sin åpningsesong kom laget på andreplass, seks poeng bak Vancouver Millionaires.

Thomas Wilfred «Smokey» Harris i lagets drakt
I den følgende sesongen, da ligaen ble utvidet med ytterligere et lag fra USA, Seattle Metropolitans, vant Portland Rosebuds PCHA etter å ha oppnådd 26 poeng på 18 kamper, seks flere enn Millionaires og Metropolitans. Rosebuds fikk da spille om Stanley Cup som første lag fra USA noensinne mot Montreal Canadiens fra NHA. Finaleserien i best av fem kamper, og var jevn og gikk til fem kamper. I den femte og avgjørende kampen tapte Rodebuds knepent med 2-1.

Portland Rosebuds spilte i PCHA også i sesongene 1916–17 og 1917–18, og laget kom på tredjeplass begge sesongene.

### 1925–26

I sesongen 1925-26 spilte det også et lag fra Portland med navnet Portland Rosebuds. Laget spilte i Western Hockey League etter at WCHL-laget Regina Capitals fra Regina i Saskatchewan, ble flyttet til Portland.

Referanser
----------

1. ↑  Stanley Cup All-Time Champions and Finalists nhl.com
2. ↑  Pacific Coast Hockey Association hockeyleaguehistory.com
3. ↑  Stanley Cup Annual Record 1916 nhl.com
4. ↑  1919-20 Stanley Cup hhof.com
5. ↑  Western Hockey League hockeyleaguehistory.com

Eksterne lenker
---------------

* (en) Portland Rosebuds (ice hockey, 1914-1918) – kategori av bilder, video eller lyd på Commons Rediger på Wikidata
***Moderen*** (russisk: *Mat/Мать*, senere også vist i Norge som *Moren*) er et russisk stumfilmdrama fra 1926 i regi av Vsevolod Pudovkin.

Det var den første filmatiseringen av Maksim Gorkijs roman «Moren» (1906).

Handling
--------

Russland i 1905: Vlasov er rørlegger ved en fabrikk, alkoholiker og en voldelig ektemann og far. Hans kone, Pelageya, er veldig beskyttende over deres voksne sønn, Pavel. Pavel samtykker i å gjemme en del håndvåpen på vegne av lokale revolusjonære sosialister under gulvplankene i familiens hjem. Men moren hans observerer dette i hemmelighet.

Men Black Hundred, en reaksjonær gruppe, planlegger en arbeider-streik ved fabrikken. Under alt kaoset til den mislykkede arbeider-streiken, blir Vlasov ved et uhell skutt og drept av en revolusjonær. Pelageya blr knust, og ber sønnen om å samarbeide med tsar-politiet og militæret.

Men Pavel nekter. Ettersom Pelageya naivt tror at å avsløre sønnens skjulte våpen kommer til å hjelpe Pavel, forråder Pelageya sønnens hemmelighet hans til myndighetene. Men Pavel blir arrestert, og anklaget for oppvigleri mot myndighetene. Pavel blir sendt til en arbeidsleir på livstid. Men i fengselsgården forsøker fangene å overvelde vaktene, og stikke av.

Skuespillere
------------

* Vera Baranovskaya som Pelageya Nilovna Vlasova
* Nikolai Batalov as Pavel Vlasov.
* Aleksandr Chistyakov as Vlasov.
* Anna Zemtsova as Anna.
* Ivan Koval-Samborsky som Pavels venn.
* Vsevolod Pudovkin som politimann.
* V. Savitsky som Isaik Gorbov.
* N. Vidonov som Misha, en arbeider.
* F. Ivanov som fengsel-vakt.
* Ivan Bobrov som en vakt.
* Vladimir Uralsky som en student
* Aleksandr Gromov som en revolusjonær.

Eksterne lenker
---------------

* (en) *Moderen* på Internet Movie Database Rediger på Wikidata

* (da) *Moderen* i Danmark Nationale Filminstitut Rediger på Wikidata

* (en) *Moderen* på AllMovie Rediger på Wikidata

* (fr) *Moderen* på Allociné Rediger på Wikidata

* (nl) *Moderen* på MovieMeter Rediger på Wikidata

* (en) *Moderen* på Turner Classic Movies Rediger på Wikidata


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** VIAF **·** GND
 |
Fra Hongkou
Hongkou
**Hongkou** (kinesisk: 虹口区, pinyin: *Hóngkǒu Qū*) er et av de ti indre bydistrikter i Shanghai i Folkerepublikken Kina. 

Hongkou har et areal på 23,48 km² og 792 241 innbyggere (2003). Befolkningstettheten er dermed på 33 741 innbyggere pr. kvadratkilometer.

I denne bydelen ligger Lu Xun-parken og Lu Xun-mausoleet. Under den japanske okkupasjon av Shanghai bodde 20 000 jødiske flyktninger fra tyskkontrollerte deler av Europa i den overfylte Shanghaighettoen i dette området. 

Det var på Huangpuelven utenfor Hongkou at det meste av skipstrafikken til og fra Shanghai hadde sine kaier og dokker på 1800-tallet og lenge ut på 1900-tallet. Det var vanlig at vestlige passasjerer ikke steg i land her, men gikk over i mindre båter, sampaner, som tok dem noen få hundre meter opp elven så de kunne ankomme ved The Bund.

Administrative enheter
----------------------

**Subdistrikter:**

* Tilanqiao (提篮桥街道), Nordlige Sichuan lu (四川北路街道), Ouyang lu (欧阳路街道), Guangzhong lu (广中路街道), Liangcheng nye landsby (凉城新村街道), Jiaxing lu (嘉兴路街道), Quyang lu (曲阳路街道), Jiangwanzhen (江湾镇街道).

Referanser
----------

1. ↑  «虹口区-行政区划网 www.xzqh.org» **(Simplified Chinese)**. XZQH. Besøkt 24. mai 2012.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |
**Portland General Electric (PGE)** (NYSE: POR) er et amerikansk elektrisitetsselskap.

Det var tidligere eid av det skandalerammede selskapet Enron, men er nå uavhengig. PGE distribuerer elektrisitet til kunder i deler av Portland (Oregon), så vel som deler av fylkene Multnomah, Clackamas, Marion, Yamhill, Washington og Polk – totalt halvparten av Oregons innbyggere.

Selskapet mottar mesteparten av sin elektrisitet fra Bonneville Power Administration, men produserer også energi selv ved hjelp av en rekke vannkraftverk ved dammene i elvene Sandy, Clackamas, Willamette og Deschutes, i tillegg til flere kraftverk for fossilt brensel. I perioden 1976 til 1993 hadde PGE kontroll over Trojan; det eneste atomkraftverket i Oregon.

Eksterne lenker
---------------

* (en) Offisielt nettsted Rediger på Wikidata

* (en) Portland General Electric – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Elizabeth Anne Beglin** (født 2. april 1957 i Teaneck i New Jersey) er en amerikansk landhockeyspiller som deltok i de olympiske leker 1984 i Los Angeles og 1988 i Seoul. 

Beglin vant en olympisk bronsemedalje i landhockey under OL 1984 i Los Angeles. Hun var med på det amerikanske laget som kom på tredjeplass i landhockeyturneringen for damer bak Nederland og Vest-Tyskland. Seks lag deltok, det ble spilt en enkeltserie der alle lagen møttes én gang. USA fikk fem poeng, de vant to kamper og tapte to og spilte en uavgjord. Beglin spilte fem kamper og scoret et mål i OL-turneringen.

OL-medaljer
-----------

* 1984 USAs flagg Los Angeles - Bronse Bronse i landhockey, damer USAs flagg USA

Eksterne lenker
---------------

* (en) Elizabeth Beglin – Olympics.com Rediger på Wikidata

* (en) Elizabeth Beglin – Olympedia Rediger på Wikidata

* (en) Elizabeth Beglin – Sports-Reference (OL-resultater – arkivert) Rediger på Wikidata

* (en) Elizabeth Beglin – databaseOlympics.com (arkivert) Rediger på Wikidata
**Elizabeth Rambo Anders** (født 13. november 1951 i Norristown i Pennsylvania), amerikansk landhockeyspiller som deltok i de olympiske leker 1984 i Los Angeles.

Anders vant en olympisk bronsemedalje i landhockey under OL 1984 i Los Angeles. Hun var med på det amerikanske laget som kom på tredjeplass i landhockeyturneringen for damer bak Nederland og Vest-Tyskland. Seks lag deltok, det ble spilt en enkeltserie der alle lagen møttes én gang. USA fikk fem poeng, de vant to kamper og tapte to og spilte en uavgjord. Anders spilte fem kamper og scoret åtte mål i OL-turneringen.

OL-medaljer
-----------

* 1984 USAs flagg Los Angeles - Bronse Bronse i landhockey, damer USAs flagg USA

Eksterne lenker
---------------

* (en) Elizabeth Anders – Olympedia Rediger på Wikidata

* (en) Elizabeth Anders – Sports-Reference (OL-resultater – arkivert) Rediger på Wikidata

* (en) Elizabeth Anders – Virginia Sports Hall of Fame Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
Portner ved Hotel Atlantic
En **portner**, eller **portier**, (fra middelalder-latin *portare*, «bærer») er oftest ansatt for å representere større eiendommer og hoteller utad. De er hyret inn for å sørge for sikkerhet, mottagelse av besøkende og anvise dem rom. En portners jobb går ut på å levere kunder tjenester som åpning av dører og mottakelse av gjester og leveringer. Bruk av uniform har tradisjonelt hørt med til stillingen, med hatt, lengre frakk, skjorte, slips eller sløyfe, dressbukse og pensko.

Historie
--------

I Den romerske republikk (etablert rundt 510 f.Kr.) og på Platons tid (367 f.Kr. – 347 f.Kr.) fantes tjenere som var satt til bruk som dørmenn eller portnere (av vulgærlatin «Ostiarius»). Dette var slaver som var satt til arbeidet med å vokte de store inngangene til romerske palass. Andre oppgaver portnere på denne tiden var pålagt, gikk ut på å vise vekk uønskede fra større eiendommer. Tertullian, en tidlig kristen skribent fra det første århundre e.Kr viser til undertrykkelse av kristne i Kartago, hvor han da bemerket at dørvaktene ble regnet som en del av en semilovlige underverdenen og at de fungerte som vakter for eiendommer eid av gamblere og halliker.

Se også
-------

* Concierge

Referanser
----------

1. ↑  (no) Portner i *Det Norske Akademis ordbok*

|  |  |
| --- | --- |
| Oppslagsverk/autoritetsdata | GND
 |